《送随羲文出塞二首 其二》
清代·徐元梦

两出居庸塞，怜君常苦辛。风沙随去马，雨雪滞行人。

地阔军民少，天寒部落贫。须知柔远意，率土尽王臣。

作者简介：（1655—1741）清满洲正白旗人，舒穆禄氏，字善长，号蝶园。康熙十二年进士，授户部主事，迁侍讲，累擢为工部尚书兼翰林院掌院学士。雍正间，署大学士充《明史》总裁，调户部尚书。以翻译本章错误及在浙江时失察吕留良著作事降官。乾隆帝即位，命直南书房，授礼部侍郎，与鄂尔泰、福泰掌管编辑《八旗满洲氏族通谱》。卒谥文定。